**Rīgas modes nedēļa** (angļu: *Riga Fashion Week*) ir nedēļu garš pasākumu kopums, kurā Latvijas un ārvalstu modes dizaineri rāda savas jaunākās kolekcijas. Pirmo reizi norisinājās 2004. gadā. 2019. gadā no 29. oktobra līdz 2. novembrim norisinājās 31. sezona, tika prezentētas 2020. gada pavasara—vasaras sezonas kolekcijas. *Riga Fashion Week* programmu veido ne tikai dizaineru kolekciju prezentācijas modes skašu veidā, bet arī dažādu pasākumu virkne — izstādes, konkursi, ballītes un citi pasākumi, kuri ir *Riga Fashion Week* neatņemama daļa un kuri ir vērsti uz apmeklētāju izglītošanu modes jomā, kontaktu dibināšanu un izklaidi. Daži no tiem ir atvērti arī visiem interesentiem.

Organizatori
------------

Rīgas modes nedēļu rīko Baltijas Modes federācija, kuras prezidente ir Jeļena Strahova. Organizēšanā piedalās arī brīvprātīgie, kas iegūst prakses iespējas.

Dalībnieki
----------

### Pavasaris/vasara 2020

Dizaineri no Latvijas, kas piedalījās Rīgas Modes nedēļas pavasara/vasaras 2020 kolekciju modes skatē bija *Amoralle*, *Anna Led*, *Bergs Prive*, *Katya Katya London*, *MCouture*, *Natalija Jansone*, *Nolo*, *Noname Atelier* un *Selina Kee*, kā arī tādi, kas veidoja skates bērniem *Aristocrat Kids*, *Baronessa* un *Rock and Mouse*.

Rīgas modes nedēļā ss2020 piedalījās arī modes zīmoli no Igaunijas, kas ieguvuši starptautisku atpazīstamību, piemēram, *Ivo Nikkolo* un *Pohjanheimo*. Pie dizaineriem no var pieskaitīt lietuvieti *Agne Kuzmickaite*. Kā arī vēl daudz un dažādi dalībnieki no ārzemēm: Ukrainas zīmols *Golets*, armēņu izcelsmes dizainere *Naira Khachatryan*, Itālijas zīmols *DiLiborio*, Beļģijas dizainere *Lena Lumelsky* un no Uzbekistānas *Zulfiya Sulton*.

Citi pasākumi
-------------

Rīgas Modes nedēļā rīko akciju LMA studentu atbalstam, kuras ietvaros veido T-kreklus ar īpašu dizainu. 2019. gada 2. novembrī darbojās *Riga Fashion Week pop-up* veikals, kurā bija iespējams iegādāties *RFW* T-kreklus ar Latvijas populāro mūziķu iedvesmotu dizainu no slaveniem Latvijas modes māksliniekiem, piemēram, zīmolu *Dace Bahmann*, *Anna Led*, *MCouture*, *One Wolf*, *ArtJam* dizaineriem. Visa saziedotā nauda nonāks LMA studentiem, lai atbalstītu veidot jaunas modes skates.

Norises vieta
-------------

Veidojot pasākumu jau 15. gadu pēc kārtas, 2019. organizatori izlēma, ka Rīgas Modes nedēļas norises vieta būs Hanzas perons.

Atsauces
--------

1. ↑   TVnet Latvijas mode Rīgas modes nedēļā. 08.10.2011.. Atjaunināts: 29.11.2019.
2. ↑   Fold publikācija rudens Rīgas modes nedēļa. 25.10.2019. Atjaunināts: 29.11.2019.
3. ↑   Diena.lv paziņojums par 15.Rīgas modes nedēļu. 27.11.2019. Atjaunināts: 29.11.2019.
4. ↑   Tvnet Intervija ar Jeļenu Strahovu. 28.03.2008. Atjaunināts: 29.11.2019.
5. ↑  «RFW prakses paziņojums LU». 09.25.2019. Arhivēts no oriģināla, laiks: 28.11.2019. Skatīts: 29.11.2019.
6. ↑   Jauns.lv RFW dalībnieku paziņojums ss20. 09.10.2019. Atjaunināts: 29.11.2019.
7. ↑   Sieviešu klubs paziņo RFW ārzemju dizainerus ss20. 15.10.2019. Atjaunināts: 29.11.2019.
8. ↑   Delfi.lv RFW labdarības akcija 2019. 29.10.2019. Atjaunināts: 29.11.2019.
9. ↑   Pastaiga RFW lokācijas paziņojums:Hanzas Perons. 16.09.2019. Atjaunināts: 29.11.2019.